- पानी बढ़ने से बढ़ा बिजली उत्पादन, Tehri News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Tehri पानी बढ़ने से बढ़ा बिजली उत्पादन
{"_id":"47501","slug":"Tehri-47501-16","type":"story","status":"publish","title_hn":"\u092a\u093e\u0928\u0940 \u092c\u0922\u093c\u0928\u0947 \u0938\u0947 \u092c\u0922\u093c\u093e \u092c\u093f\u091c\u0932\u0940 \u0909\u0924\u094d\u092a\u093e\u0926\u0928","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
नई टिहरी। पहाड़ पर हो रही झमाझम बारिश के कारण टिहरी झील में खूब पानी आ रहा है। झील का जलस्तर तय मानक को पार न कर जाए इसके लिए प्रबंधन सतर्क है। भागीरथी और भिलंगना से झील में प्रतिदिन 739.37 क्यूमेक्स पानी आ रहा है, जिसके सापेक्ष टिहरी बांध की चारों टरबाइनें और स्पिलवे से 860 क्यूमेक्स पानी प्रतिदिन छोड़ा जा रहा है। इससे विद्युत उत्पादन चरम पर है। कोटेश्वर बांध का उत्पादन भी 400 मेगावाट पहुंच गया है। दो वर्ष पहले हुई तबाही से सबक लेते हुए टीएचडीसी प्रबंधन इस बार झील का जलस्तर आरएल 820 मीटर पर स्थिर रखने का प्रयास कर रहा है। हालांकि सुप्रीम कोर्ट के निर्देश के अनुसार जल स्तर 825 आरएल मीटर तक रखा जा सकता है लेकिन प्रबंधन कोई खतरा नहीं उठाना चाहता है। झील का जलभराव शनिवार को आरएल 819.45 मीटर रहा। झील में अत्यधिक जलभराव से बचने के लिए टीएचडीसी प्रबंधन ने चारों टरबाइनें चलाकर 560 और स्पिलवे से 300 क्यूमेक्स पानी का डिस्चार्ज किया है। इससे विद्युत उत्पादन एक मिलियन यूनिट बढ़कर 25 मिलियन यूनिट हो गया है। भागीरथी से 418.37 और भिलंगना से 320.77 क्यूमेक्स पानी आ रहा है। कोटेश्वर बांध की झील का जलस्तर 610.80 है। वहां से भी स्पिल-वे के चारों गेट खोलकर 350 क्यूमेक्स पानी छोड़ा जा रहा है। चारों टरबाइनें चलाकर 400 मेगावाट विद्युत उत्पादन किया जा रहा है। पानी छोड़े जाने पर प्रशासन की ओर से सतर्कता बरतने के निर्देश दिए गए हैं, इसके नदियों के जलस्तर पर भी नजर रखी जा रही है। देवप्रयाग में हालांकि जलस्तर में कोई बढ़ोत्तरी नहीं हुई है, लेकिन पानी के बहने की गति पहले की अपेक्षा बढ़ गई है।
power generation स्पॉटलाइट
IND260/2